पाएं अपने शहर की ताज़ा ख़बरें और फ्री ई-पेपरडाउनलोड करें
शहर में 18 प्लस वर्ग वालों के लिए शनिवार से टीकाकरण शुरू हो गया । शाम करीब 4 बजे वैक्सीन की खेप शहर पहुंची। इसके बाद चिखली में बनाए गए सेंटर में वैक्सीनेशन शुरु किया गया। लेकिन पहले दिन शहर में केवल दो लोगों को ही कोरोना की वैक्सीन लग सकती । दरअसल पोर्टल खुलने के बाद शनिवार के लिए 45 लोगों ने रजिस्ट्रेशन कराया था। ये सभी 45 हितग्राही टीकाकरण सेंटर भी पहुंचे। लेकिन इनमें से केवल दो हितग्राही ही अंत्योदय कार्ड धारी थे। इसके चलते निर्देश के मुताबिक केवल दो लोगों को ही वैक्सीन लगाई गई। शेष पंजीकृत लोगों को वापस लौटा दिया गया। हितग्राही सुबह से ही टीकाकरण के लिए इंतजार में थे, दोपहर 3 बजे टीकाकरण शुरु होने का समय दिया गया था, अंत्योदय कार्ड की श्रेणी वालों में नहीं होने से 43 लोगों को टीका नहीं लग पाया। टीकाकरण अधिकारी डॉ. कुमरे ने बताया कि रविवार से अंत्योदय कार्ड धारियों को प्राथमिकता के आधार पर टीका लगेगा।
दिन भर चला इंतजार, शाम 4 बजे पहुंची खेप
टीकाकरण को लेकर पहले कुछ भी स्पष्ट निर्देश नहीं मिलने के चलते तैयारी भी अधूरी थी। इसी के चलते आनन-फानन में चिखली के सामाजिक भवन को टीकाकरण सेंटर बनाया गया। जहां सुबह से ही टीका पहुंचने का इंतजार चलता रहा। लेकिन शहर में टीके की खेप दोपहर 3 बजे पहुंची। लोग परेशान होते रहे। इसके बाद टीकाकरण की औपचारिक शुरुआत हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn